Πρόταση κανονισμού (ΕΚ) του Συμβουλίου για την τροποποίηση του κανονισμού (ΕΚ) αριθ. 384/96 για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (98/C 70/11) COM(97) 677 τελικό - 97/0368(ACC)

(Υποβλήθηκε από την Επιτροπή στις 19 Δεκεμβρίου 1997)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας:

ότι, με τον κανονισμό (ΕΚ) αριθ. 384/96 («ο βασικός κανονισμός αντιντάμπινγκ»), το Συμβούλιο υιοθέτησε κοινούς κανόνες για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας 7

ότι, με τον κανονισμό (ΕΚ) αριθ. 519/94, το Συμβούλιο υιοθέτησε κοινούς κανόνες για τις εισαγωγές από ορισμένες τρίτες χώρες που απαριθμούνται στο παράρτημα Ι 7

ότι η παράγραφος 7 του άρθρου 2 του κανονισμού (ΕΚ) αριθ. 384/96 προβλέπει ότι, στην περίπτωση των εισαγωγών από χώρες που δεν έχουν οικονομία αγοράς, και ειδικότερα από εκείνες τις χώρες στις οποίες εφαρμόζεται ο κανονισμός (ΕΚ) αριθ. 519/94, η κανονική αξία καθορίζεται με βάση την τιμή ή την κατασκευασμένη αξία σε ανάλογη τρίτη χώρα με οικονομία αγοράς 7

ότι η διαδικασία μεταρρυθμίσεων στη Ρωσία και στη Λαϊκή Δημοκρατία της Κίνας έχει μεταβάλει ουσιαστικά τις οικονομίες τους και έχει οδηγήσει στην εμφάνιση εταιρειών ή τομέων στους οποίους επικρατούν οι κανόνες της οικονομίας αγοράς 7 ότι και οι δύο χώρες έχουν ως εκ τούτου απομακρυνθεί από τις οικονομικές συνθήκες που ενέπνευσαν τη χρησιμοποίηση της μεθόδου της ανάλογης χώρας 7

ότι είναι σκόπιμο να αναθεωρηθεί η κοινοτική πρακτική αντιντάμπινγκ ώστε να είναι δυνατόν να λαμβάνονται υπόψη οι μεταβληθείσες οικονομικές συνθήκες στη Ρωσία και στη Λαϊκή Δημοκρατία της Κίνας 7 ότι ειδικότερα, είναι σκόπιμο να προσδιοριστεί ότι η κανονική αξία μπορεί να καθορίζεται σύμφωνα με τους κανόνες που εφαρμόζονται σε χώρες με οικονομία αγοράς στις περιπτώσεις που μπορεί να αποδειχθεί ότι επικρατούν οι συνθήκες της αγοράς για έναν ή περισσότερους παραγωγούς που υπόκεινται σε έρευνα, σε σχέση με την κατασκευή και την πώληση του σχετικού προϊόντος 7

ότι είναι σκόπιμο να διευκρινιστεί ότι θα διενεργείται εξέταση για το αν επικρατούν συνθήκες της αγοράς με βάση δεόντως αιτιολογημένους ισχυρισμούς που θα υποβάλλουν ένας ή περισσότεροι παραγωγοί που υπόκεινται στην έρευνα, οι οποίοι επιθυμούν να επωφεληθούν από τη δυνατότητα καθορισμού της κανονικής αξίας με βάση τους κανόνες που ισχύουν σε χώρες με οικονομία αγοράς 7

ότι, για να καθιερωθεί η αναθεωρημένη πρακτική χωρίς να επηρεάζονται οι κοινοί κανόνες για τις εισαγωγές σε ό,τι αφορά τη Ρωσία και τη Λαϊκή Δημοκρατία της Κίνας, είναι σκόπιμο να διαγραφεί από το άρθρο 2 παράγραφος 7 του βασικού κανονισμού αντιντάμπινγκ η αναφορά στον κατάλογο των χωρών που επισυνάπτεται στον κανονισμό (ΕΚ) αριθ. 519/94, και να προστεθεί, αντ' αυτού, σε υποσημείωση ο αναθεωρημένος κατάλογος των σχετικών χωρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 2 παράγραφος 7 του κανονισμού (ΕΚ) αριθ. 384/96 τροποποιείται ως εξής:

«α) Στην περίπτωση εισαγωγών από χώρες που δεν έχουν οικονομία αγοράς (Ή), η κανονική αξία καθορίζεται με βάση την τιμή ή την κατασκευασμένη αξία σε τρίτη χώρα με οικονομία αγοράς, ή την τιμή από αυτή την τρίτη χώρα σε άλλες χώρες, συμπεριλαμβανομένης της Κοινότητας, ή όταν αυτό δεν είναι δυνατόν, πάνω σε κάθε άλλη λογική βάση, συμπεριλαμβανομένης της τιμής που έχει πράγματι πληρωθεί ή πρέπει να πληρωθεί στην Κοινότητα για το ομοειδές προϊόν, δεόντως προσαρμοσμένης αν χρειάζεται ώστε να συμπεριλαμβάνει ένα εύλογο περιθώριο κέρδους.

Μία κατάλληλη τρίτη χώρα με οικονομία αγοράς θα επιλέγεται με εύλογο τρόπο, αφού ληφθεί δεόντως υπόψη κάθε αξιόπιστη πληροφορία που θα είναι διαθέσιμη κατά τη στιγμή της επιλογής. Επίσης θα λαμβάνονται υπόψη οι σχετικές προθεσμίες 7 όπου είναι σκόπιμο, θα χρησιμοποιείται μία τρίτη χώρα με οικονομία αγοράς η οποία εμπλέκεται στη ίδια έρευνα.

Τα μέρη της έρευνας θα ενημερώνονται, αμέσως μετά την έναρξή της, σχετικά με την τρίτη χώρα με οικονομία αγοράς που προβλέπεται να χρησιμοποιηθεί και θα διαθέτουν προθεσμία δέκα ημερών για να διατυπώσουν τις παρατηρήσεις τους.

β) Στις έρευνες αντιντάμπινγκ που αφορούν τις εισαγωγές από τη Ρωσική Ομοσπονδία και τη Λαϊκή Δημοκρατία της Κίνας, η κανονική αξία θα προσδιορίζεται σύμφωνα με τις παραγράφους 1 έως 6, εάν αποδεικνύεται, με βάση δεόντως αιτιολογημένους ισχυρισμούς που θα υποβάλουν ένας ή περισσότεροι παραγωγοί που υπόκεινται στην έρευνα και με βάση τα κριτήρια που περιλαμβάνονται στο παράρτημα 1 του παρόντος κανονισμού, ότι επικρατούν συνθήκες οικονομίας της αγοράς γι' αυτόν τον παραγωγό ή γι' αυτούς τους παραγωγούς όσον αφορά την κατασκευή και την πώληση του σχετικού ομοειδούς προϊόντος. Όταν αυτό δεν συμβαίνει, εφαρμόζονται κανόνες που καθορίζονται στο στοιχείο α).

(Ή) Όπου συμπεριλαμβάνονται η Αλβανία, η Αρμενία, το Αζερμπαϊτζάν, η Λευκορωσία, η Γεωργία, το Καζακστάν, η Βόρειος Κορέα, το Κιργιζιστάν, η Μολδαβία, η Μογγολία, το Τατζικιστάν, το Τουρκμενιστάν, η Ουκρανία, το Ουζμπεκιστάν και το Βιετνάμ.»

Άρθρο 2

Ο παρών κανονισμός αρχίζει να ισχύει . . . Εφαρμόζεται σε όλες τις διαδικασίας έρευνας αντιντάμπινγκ που θα κινηθούν μετά την ημερομηνία ενάρξεως ισχύος του.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

ΠΑΡΑΡΤΗΜΑ

Κριτήρια που εφαρμόζονται για τη λήψη αποφάσεων κατά πόσον πρέπει να χρησιμοποιούνται οι εγχώριες τιμές και το κόστος στις διαδικασίες αντιντάμπινγκ που αφορούν χώρες που δεν είχαν οικονομία αγοράς

Οι αποφάσεις για το κατά πόσον οι εγχώριες τιμές και το κόστος στις χώρες που παλαιότερα δεν είχαν οικονομία αγοράς μπορούν να αποτελέσουν τη βάση για τον καθορισμό της κανονικής αξίας της έρευνας αντιντάμπινγκ, θα στηρίζονται στα ακόλουθα κριτήρια:

- Οι αποφάσεις των εταιρειών όσον αφορά τις τιμές, το κόστος και τις εισροές, συμπεριλαμβανομένων για παράδειγμα των πρώτων υλών, του κόστους της τεχνολογίας και της εργασίας, της παραγωγής και των επενδύσεων, λαμβάνονται σύμφωνα με τις παρεχόμενες από την αγορά ενδείξεις, που αντανακλούν την προσφορά και τη ζήτηση και χωρίς να υπάρχει σημαντική ανάμειξη του κράτους στο πλαίσιο αυτό 7 το κόστος των κυριοτέρων εισροών πρέπει να αντανακλά ουσιαστικά τις αξίες της αγοράς.

- Οι εταιρείες διατηρούν μια συγκεκριμένη σειρά βασικών λογιστικών βιβλίων που να ευθυγραμμίζονται με τα καταλλήλως ελεγμένα διεθνή λογιστικά πρότυπα και να ισχύουν για πάσα χρήση.

- Το κόστος παραγωγής και η οικονομική κατάσταση εταιρειών δεν υπόκεινται σε σημαντικές στρεβλώσεις που προέρχονται από το προγενέστερο καθεστώς χωρίς οικονομία της αγοράς, ειδικότερα σε ό,τι αφορά την απόσβεση στοιχείων ενεργητικού, άλλες διαγραφείσες επισφαλείς απαιτήσεις, το αντισταθμιστικό εμπόριο και τις πληρωμές μέσω συμψηφισμού χρεών.

- Εξασφαλίζεται για τις ενδιαφερόμενες εταιρείες η ορθή εφαρμογή της πτωχευτικής νομοθεσίας και των νόμων περί κυριότητας που εγγυώνται την ασφάλεια δικαίου και τη σταθερότητα στη λειτουργία των επιχειρήσεων.

- Οι πράξεις μετατροπής του συναλλάγματος πραγματοποιούνται σε τιμές της αγοράς.